এদিকে উচ্চ মুনাফার লোভ দেখিয়ে আমানত সংগ্রহের জোয়ারে খুলনা অঞ্চলের অনেক ব্যাংক ব্যবসা পরিচালনায় সমস্যায় পড়েছে। বেশি লাভ পাওয়ার আশায় অনেক গ্রাহক ব্যাংক থেকে আমানত তুলে ছুটছেন মান্নান তালুকদারের প্রতিষ্ঠানে। বাগেরহাট জেলার সরকারি-বেসরকারি ব্যাংকের ম্যানেজারদের অভিযোগ, বাগেরহাটের কোনো ব্যাংকই আমানত সংগ্রহ করতে পারছে না। কারণ, বেশি টাকা পাওয়ার আশায় সবাই নিউ বসুন্ধরা রিয়েল এস্টেটে টাকা জমা রাখছে। রূপালী ব্যাংক খুলনা জোনের জেনারেল ম্যানেজার অশোক কুমার সিংহ এ প্রতিবেদককে বলেন, ‘সম্প্রতি বাংলাদেশ ব্যাংকে মানিলন্ডারিং ট্যাস্ক ফোর্সের বৈঠকে নিউ বসুন্ধরা রিয়েল এস্টেটের আমানত সংগ্রহের বিষয়টি নিয়ে আলোচনা হয়।’